भाजणीचे थालीपीठ

थालीपीठाच्या भाजणीचे साहित्य: 
तांदूळ - ४ वाट्या 

ज्वारी - २-३ वाट्या

बाजरी - १ वाटी (यांनी रंग काळा येतो. चालत असल्यास प्रमाण वाढवावे.)

मूग हिरवे - १ वाटी

मटकी- १ वाटी

चणे - १/२ वाटी

चणाडाळ - १/२ वाटी

गहू - १/४ वाटी

उडीद डाळ - १/२ वाटी 

धणे - १ वाटी 

जिरे - १/२ वाटी 

ओवा - १/२ वाटी

भाजताना हलवण्यासाठी शक्यतो लाकडी चमचा/कालथा वापरावा म्हणजे चटके नाही बसत.

 थालीपीठाची भाजणी कशी करावी - कृती: 

 तांदूळ स्वच्छ धुऊन उन्हात व्यवस्थित कोरडे वाळवावेत.
 वाळल्यावर पसरत कढईत थोडे थोडे तांदूळ घेऊन भाजावेत. अगदी गुलाबी करू नये. भाजताना तांदूळ आधी थोडे कालथ्याला चिकटतात आणि नंतर मोकळे होतात. 
 ज्वारी अगदी थोडी थोडी करून medium high flame वर भाजावी. झाकण ठेवून अधून मधून सतत ढवळावे. म्हणजे लाह्या नीट फुटतील. बाजरीही अशीच भाजावी. 
 मूग, चणे, मटकी,चणाडाळ बारीक गॅसवर वेगवेगळी भाजावी. मध्यच एखादा दाणा काढून सांडशीनी/चिमट्याने फोडून पाहावा. नीट भाजला गेला असल्यास पटकन कोरडा चुरा होतो. 
 गहू, उडीद, धने, जिरे वेगवेगळे भाजावेत. 
 भाजलेले सर्व जिन्नस एकत्र करून दळायला द्यावेत. गार झाले कि airtight डब्यात भरावे.

 भाजणीचे थालीपीठ एक वाटी भाजणी पीठ,कांदा, कोथिंबीर, हळद, तिखट, मीठ, ओवा घालून भिजवावे  पाच मिनिटांनी तव्यावर तेल घालून थालीपीठ लावावे  🌱वरती काळे तीळ पांढरे तीळ लावावे  थालीपीठात लहान भोकांच्या विहिरी करून त्यात तेल सोडावे  झाकण ठेवून दोन्हीकडून खरपुस भाजावे  🌱थालीपीठाचे तीन साथीदार आहेत  ते मात्र सोबत हवेतच...❤️  दही/ताक  लोणी  लोणचे (कोणतेही जे उपलबध असेल)